KARHUNMETSÄSTYKSEN YHTEISLUPASOPIMUS JA SÄÄNNÖT

1. YHTEILUPAOSAKKAAT JA LUPAAN OSALLISTUJAT

- Lupaosakkaat muodostavat SIEVI – YLIVIESKA pyyntialueen. Alueeseen kuuluvat Sievin kunta, Ylivieskan kaupunki, Alavieskan kunta ja Raution Kennel- ja metsästysseuran alue Kalajoen kaupungista.

- Yhteisluvalla on oikeus metsästää karhua valtakirjoissa mainituilla metsästysseuroilla, metsästysseurueilla, Jokainen seura tai seurue hyväksyttää nämä säännöt yleisessä kokouksessa. Säännöt ovat voimassa toistaiseksi, ellei niitä irtisanota seuran yleisessä kokouksessa.

2. METSÄSTYKSEN SUORITTAMINEN

- Jokainen metsästää pääsääntöisesti sillä alueella, jossa hänellä on karhun metsästysoikeus.

-Karhua on sallittua seurata ja metsästää yhteislupaan kuuluvan seuran tai seurueenmetsästysalueella kyseisen pyynninjohtajan tai yhteyshenkilön luvalla.

- Metsästävä seura tai seurue voi pyytää ensisijaisesti pyyntiapua muilta yhteislupaan kuuluvilta seuroilta.

- Kaikilla yhteislupaan kuuluvilla on oikeus metsästää lupaan kuuluvilla Metsähallituksen mailla maksamalla maanomistajan määräämän ampujamaksu.

- Koiran ja koiran ohjaajan jäljityslaite on annettava kaikkien metsästykseen osallistuvien seurattavaksi ilmoittautumisen yhteydessä.

- Vaatetus on hirvenmetsästyksessä kelpaava vaatetus.

- Pyynnistä ilmoitettava ryhmäviestillä (WhatsApp, Sms tai muu ryhmäviestiväline).

- Pyynnissä henkilömäärä vähintään 3 henkilöä.

- Koiran käytöstä päättää pyynninjohtaja. Haukulle menee koiran ohjaaja tai erillisestä sopimuksesta joku muu.

- Johtajistolla on oikeus käsitellä ja lisätä sääntöjä asioista, joita ei ole otettu huomioon tätä

säännöstöä laadittaessa.

- Jos lupia tulee useampi kuin yksi, tulee yksilupa pyytää karhunpyyntiin ilmoittautuneiden kesken, saadusta karhusta tulee ottaa peijaislihat. Muut luvat voidaan pyytää seuruettain.

3. ALKOHOLIN NAUTTIMINEN JA ALKOHOLIN VAIKUTUKSEN ALAISENA

METSÄSTÄMINNE ON KIELLETTYÄ

4. YKSITTÄISEN METSÄSTÄJÄN VASTUU

- Jokainen metsästäjä vastaa oman metsästyksensä luvallisuudesta (ampumakoe, ase, patruunat, metsästyskortti, metsähallituksen lupa).

- Metsästäjä vastaa itse ampumastaan laukauksesta (emä ja pennut).

- Jokainen on velvollinen ottamaan selvää metsästysalueen luvallisuudesta (valtionmaat, yksityismaat, yhtiöiden maat, suojelualueet yms.).

- Jokainen metsästäjä on velvollinen ottamaan selvää ennen metsästyksen aloittamista yhteisluvalla tapahtuvan karhunmetsästyksen säännöistä ja allekirjoituksellaan hyväksymään ja vahvistamaan ne.

- Jokainen metsästäjä on velvollinen varmistamaan ennen metsästystä, että yhteisluvassa onvielä kaatolupa jäljellä.

- Jokainen metsästäjä vastaa mahdollisen haavoittamansa karhun vaatimista toimenpiteistä (ilmoitukset viranomaisille sekä etsintä). Paikalle hälytetään saatavilla olevat parhaat koirat sekä kokeneet miehet

- Kukin ampuja vastaa itse haavoittuneesta karhusta aiheuttamansa kuluista.

- Jokainen metsästäjä on velvollinen suorittamaan kaadon jälkeen tarvittavat mittaus, sisälmysten lähettäminen yms. toimenpiteet yhteislupajohtajalta tai aluejohtajalta saamiensa ohjeiden mukaisesti.

- Jokainen metsästäjä on velvollinen ilmoittamaan karhu havainnot petoyhdyshenkilölle vuorokauden kuluessa, pyynnin aikana.

5 JOHTAMINEN

- Metsästäjän rikkoessa näitä sääntöjä, voi johtajisto asianosaista kuultuaan, erotta hänet heti joko määräajaksi tai pysyvästi karhunpyynnistä.

- Luvanhakija on seurojen edustajien kokouksen valitsema yhteisluvanjohtaja, hänellä tulee olla 4 varajohtajaa.

- Jokaisesta seurasta valitaan pyynninjohtaja ja varajohtaja.

**- Pyynninjohtajat muodostavat johtajiston, johon kuuluu myös yhteisluvan johtaja. Varajohtajat toimivat edustajina jos varsinainen jäsen on estynyt osallistumaan kokoukseen.**

- Yhteisluvan johtajana toimii luvan hakija. Yhteisluvan varajohtajat nimetään pyynninjohtajista.

1 Varajohtaja

2 Varajohtaja

3 Varajohtaja

4 Varajohtaja

6 YHTEYDENPITO

- Yhteydenpito suoritetaan paikkakunnan sisällä seurojen ja seurueiden yhteyshenkilöiden kautta / kesken ja paikkakuntien välillä johtajiston kesken

- Ennen pyynnin aloittamista pyyntiin on saatava yhteislupajohtajan lupa välittömästi ennen pyyntiin ryhtymistä. Ensimmäisen pyynti-ilmoituksen jälkeen yhteislupajohtaja tekee ratkaisun, mikä pyyntitapahtuma on pyynnin tuloksen kannalta tärkein, jos useampia yhtäaikaisia pyyntitilanteita ilmenee.

- Pyynnin lopettamisesta on välittömästi ilmoitettava yhteislupajohtajalle ja tilanneilmoitus johtajalle on jätettävä viimeistään pyyntipäivän iltana.

7 YHTEISLUPAAN ILMOITTAUTUMINEN JA TIEDOTTAMINEN

- Metsästysseurojen seurueiden alueilla metsästävät ilmoittautuvat oman seuran yhdysmiehelle. Ilmoittautuminen viimeistään 19.8

- Jokainen yhteisluvalla karhunpyyntiin osallistuvat metsästäjä sitoutuu maksamaan 10 € kulujen kattamiseksi, rahat kerää seuran yhdysmies joka tilittää ne yhteisluvan karhutilille. (FI55 4754 0010 0417 70)

- Pyynninjohtajat/ varajohtajat tiedottavat yhteislupasopimuksesta, luettavat yhteislupasäännöt yhteislupaan ilmoittautuville ja ottavat ilmoittautujilta allekirjoituksen sääntöihin sitoutumisesta. Menettelyllä varmistetaan, että säännöt on luettu ja ymmärretty ja niiden noudattamiseen sitoudutaan. Samalla suoritetaan virallinen ilmoittautuminen karhunmetsästäjäksi.

- Jos viestipalvelu otetaan käyttöön, jokainen metsästäjä on velvollinen siihen liittymään.

- Yhteislupajohtaja yksin vastaa yhteisluvalla tapahtuvan karhunmetsästyksentiedottamisesta tiedotusvälineille.

8 SAALISILMOITUS

- Kaatoilmoitus on tehtävä välittömästi kaadon tapahduttua yhteislupajohtajalle tai varajohtajalle. Ilmoituksen tulee sisältää tiedot kaadon sijainnista ja kaatajan yhteystiedot.

9 SAALIINJAKO

- Metsästysseurat alueillaan sekä seurueet päättävät itse saaliinjaosta. Pääperiaate on, että saaliinjako sovitaan ennen metsästyksen aloittamista epäselvyyksien ennaltaehkäisemiseksi.

- Karhun kaataja on ensimmäisen tappavan laukauksen ampunut metsästäjä. Kiistakysymykset ratkaistaan yhteislupajohtajan ja johtajiston päätöksellä.

- Saaliinjaossa on aina otettava huomioon ne osapuolet, jotka ovat olleet vaikuttamassa karhun kaatoon.

- Karhun kallo, talja ja uroksen siitinluu kuuluvat kaatajalle

- Kaatolupamaksun suorittaa kaadon suorittanut seura tai seurue tilille FI55 4754 0010 0417 70

10 LUPA-ANOMUKSEN ASIAKIRJAT

- Kukin metsästysseura, seurue tai metsästysoikeuden haltija allekirjoittaa lupahakemusta varten valtakirjan ja ilmoittaa karhunmetsästysalueensa pinta-alan kokouksessa.

- Yhteislupajohtaja laatii varsinaisen pyyntilupahakemuksen.

- Metsästysseurat ja seurueet ilmoittavat metsästyksenjohtajat ja varajohtajat 14.8 mennessä yhteislupajohtajalle.

- Oikeus osallistua metsästykseen alkaa vasta, kun em. ilmoitukset johtajalle on tehty

- Pyyntilupa anotaan vuosittain valittavan yhteislupajohtajan nimissä

- Karhunyhteislupaan ilmoittaudutaan kuittaamalla liitteen mukainen kaavake.

- Metsästyksenjohtajilla ja varajohtajilla on oikeus tarkistaa metsästäjän lupapaperit ennen metsästystä.

11 TOIMINTAOHJEITA METSÄSTÄJÄLLE

- Kaatoilmoituksessa kerro nimesi ja yhteystietosi ja suoritetun kaadon sijainti.Otamme sinuun yhteyttä jatkotoimenpiteistä, kuten karhun mittauksesta, näytteistä yms. toimenpiteistä.

- Jos haavoitat karhua, iloita ensin poliisille ja sen jälkeen johtajalle tai varajohtajalle.

- Haavoitettu karhu muuttaa yhteislupajohtajalle ilmoitettua kaatotilannetta, kunnes haavoitetun karhun tilanne selviää.

- Muissa ongelmatilanteessa yhteydenotto kuten kaatoilmoitusta tehtäessä.

LIITE A SIEVIN-YLIVIESKAN KARHUNPYYNTIALUEEN YHTEISLUPAAN

Olen perehtynyt SIEVI-YLIVIESKA karhunpyyntialueen yhteisluvan sääntöihin ja ymmärrän niihin sisältyvät velvoitteet ja vastuut. Hyväksyn säännöt, sitoudun noudattamaan niitä ja ilmoittaudun yhteislupaan karhunmetsästäjäksi.

Paikka ja aika Allekirjoitus Nimenselvennys Puhelinnumero

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |